# UniBG

### от Уикипедия, свободната енциклопедия

УниБГ (UniBG) е една от водещите IRC мрежи в света, първоначално наречена "Университетска БГ мрежа", защото първите сървъри са пуснати от университети, но в последствие с включването към нея на по-големите български ISP-та е наричана от част от потребителите и "Обединена българска мрежа". Двете значения на съкращението се използват паралелно и до ден днешен.

През първата половина на 2006-та година УниБГ надхвърляше вечерно време 50 000 потребители, като оттогава мрежата е между 5-то и 7-мо мяство в света по посещаемост според независимата статистика на irc.netsplit.de.

## История

В началото на 1996, Делиан Делчев (Delian) започва опити на линукс (кернел 1.1.х) за компилиране на IRCNet-ска версия на IRCD за BSD базирани системи. Почти нищо не работи, но все пак първият сървър е на лице. Паралелно, Румен Свободников (Rumen) прави подобни опити за сървър и има сходни проблеми. Намесва се Милен Свободников (Milen), който изчиства част от сорса и успяват да свържат двата сървъра (т.е. софийски и варненски сървър). Малко след това се появява и бургаски сървър пуснат от Станислав Симeонов (Bullite) и неговия студент Христо (JackDeen). Така се слага началото на първата по рода си българска IRC мрежа.

Нерегламентираната промяна на софтуера от някои администратори довежда до "изгонването" им и взимането през 1998-ма година на решение за унифициране на използваният софтуер. Избрани са ircd-hybrid и подходящят за тях hybserv services - "услуги" за регистриране на канали и псевдоними, който са въведени между август 1998 и началото на 1999. Несъвместимостта на новият софтуер със старият довежда до отпадането на част от сървърите, които не са искали да направят промяната. С новият софтуер идват и нови сървъри, нови администратори и УниБГ става поле на множество дразги и лични конфликти. Децентрализираният характер на мрежата не позволява определена личност да ръководи всичко, по-скоро мрежата се разделя на полюси. Разделението довежда до сцепването на мрежата на две подмрежи през средата на септември 2000 година. Конкретните причини са разногласия между две групи администратори и разработчици.

През годините на използване на ircd-hybrid и hybserv, двата софтуера биват променени, понякога не толкова удачно, което довежда до прекалено отдалечаване на използваният софтуер от официалните версии. Последователното отказване на старите разработчици довежда до дългогодишен технически застой. Никой не иска да се заеме с модернизирането на мрежата поради сложността и количеството работа.

В началото на 2005-та година става ясно, че старият софтуер е неспособен да поеме натоварването от тогавашните почти 40 000 потребители. Евлоги Петров (ongeboren) прави внимателни и минимални промени по ircd-ratbox 2.1, които имат за цел въпреки непълната съвместимост на ircd-ratbox с много старият (от 1998-ма година) ircd-hybrid6.0 да позволят плавното му подменяне посредством няколко последователни етапа. Първият сървър (irc.spnet.net) е мигриран към ircd-ratbox през юни 2005-та година, което указва мигновенно подобрение на мрежата, services вече могат да се използват и вечерно време. Въпреки очевидната полза от новият софтуер, въвеждането му среща остра съпротива сред администраторите с нулеви технически познания. След дълги месеци, през които сървърите на мрежата са десинхронизирани един от друг и последният ircd-hybrid е премахнат. Tова става през март 2006-та година, когато потребителите надвишават 50 000. Оттогава УниБГ следва плътно официалните версии на ircd-ratbox, като се поддържа набор от допълнения (patchset), съдържащ специфичните и задължителни за УниБГ промени.

След модернизирането на сървърите, следва и редът на услугите (services), които също от 8 години не са подновявани. Това обаче е доста по-сложна задача и по нея се работи вече повече от една година, броено от началото на 2006-та година. Избрани са ratbox-services, които имат най-добра съвместимост с ircd-ratbox и имат много лесен и недвусмислен програмен код и са написани от професионален програмист, за разлика от hybserv, който е писан от начинаещ програмист. Започва сътрудничество между УниБГ разработчиците Евлоги Петров, Димитър Терзиев (Mitak), Александър Коцев (NoEx) и Lee Hardy, разработчика написъл ircd-ratbox и ratbox-services. Голяма част от УниБГ специфичните промени са приети в официалната версия.

## Списък на сървърите и тяхното топологично и географско разположение

Сървър | Статус | Град | Спонсор
--- | --- | --- | ---
irc.spnet.net | HUB/sHUB (Services) | София | Спектрум Нет
irc.naturella.com | HUB | София | Еволинк
irc.lirex.com | bHUB (irc.naturella.com) | София | Еволинк
irc.techno-link.com | bHUB (irc.spnet.net) | София | Спекртум Нет
irc.interbgc.com | rHUB (София) | София | Интер БГ Ком
irc.bourgas.net | rHUB (Бургас) | Бургас | Спектрум Нет
irc.telecoms.bg | rHUB (Варна) | Варна | Телекомс
irc.tu-varna.edu | sHUB (Seen, SeenServ) | Варна | Технически Университет Варна
irc.omega.bg | sHUB (Gliner) | София | Спектрум Нет
irc.itdnet.net | sHUB (Statistics) | Пловдив | ITD Network
irc.asenovgrad.net | Leaf | Асеновград | Асеновград Нет
irc.bgchat.net | Leaf | София | Дигитални системи
irc.bitex.com | Leaf | София | Битекс
irc.comnet.bg | Leaf | Бургас | Комнет
irc.data.bg | Leaf | София | Спектрум Нет
irc.evko.com | Leaf | Варна | ССИ
irc.dobrich.net | Leaf | Добрич | Добрич Нет
irc.is-bg.com | Leaf | София | Дата БГ
irc.plovdivbg.net | Leaf | Пловдив | Консулт Комерс Пловдив
irc.ma3x.org | Leaf | Варна | Интербилд
irc.mnet.bg | Leaf | София | Мнет
irc.nbu.bg | Leaf | София | Нов Български Университет
irc.net-surf.net | Leaf | Монтана | Нет Сърф
irc.otel.net | Leaf | София | Отел Нет
irc.sellinet.net | Leaf | София | БГ Лан
irc.site.bg | Leaf | Русе | Networx BG
irc.ttm.bg | Leaf | София | ТТМ БГ
irc.unacs.bg | Leaf | Бургас | unacs
irc.unibg.org | Leaf | София | Евро Нет
irc.varnabg.net | Leaf | Варна | Поло Нет
irc.netguard.bg | Leaf | София | Нетгард БГ

Сървъри поддържащи IPv6: irc.naturella.com, irc.plovdivbg.net, irc.lirex.com

## Полезни линкове

- Официален сайт
- Официален форум
- Официална статистика
- Помощ свързана с вируси
- Помощ свързана с използването на IRC
- Географско разположение на сървърите (google maps)

Взето от „http://bg.wikipedia.org../../../u/n/i/UniBG_23de.html“.

Категории: Интернет | Комуникация в България

##### Views

- Статия
- Беседа
- Текуща версия

##### Търсене

##### На други езици

- English